Organizácia a podmienky výchovy a vzdelávania

Základnej školy Lietavská Svinná -Babkov

Od 1.6.2020 do konca školského roku 2019/2020

( Dodatok k prevádzkovému poriadku č. 1 )

**Úvod**

Tento dokument je vytvorený ako materiál pri otváraní Základnej školy počas mimoriadnej situácie - COVID 19

Postupné otvorenie základných škôl bude významným krokom:

- k znovuobnoveniu získaných návykov žiakov vo vzťahu ku vzdelávaniu, obnoveniu prirodzeného socializačného prežívania žiakov v rovesníckych skupinách spred obdobia mimoriadneho prerušenia prevádzky kvôli prevencii nákazy COVID-19,

- k oživeniu ekonomiky prostredníctvom možnosti zákonných zástupcov nastúpiť do práce,

- k zníženiu zaťaženia zákonných zástupcov,

- k odbremeneniu veľkej časti učiteľov, ktorí museli realizovať vyučovanie za špecifických a neštandardných podmienok.

Tento dokument rešpektuje plánované opatrenia a rozhodnutia relevantných úradov účinných od 1. júna 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR.

Zriaďovateľ ZŠ s MŠ Lietavská Svinná - Babkov rozhodol o otvorení ZŠ a ŠKD od 1. 6. 2020. Zriaďovateľ školy rozhodol o dĺžke prevádzky ZŠ a ŠKD v závislosti od personálnych, materiálnych a priestorových možností s rešpektovaním počtu žiakov v skupine, ktorý je maximálne 20 žiakov - 9 hodín denne, t.j. od 7:00 do 16:00.

**Prevádzka a organizácia výchovno-vzdelávacieho procesu do konca školského roku 2019 /2020**

**Tvorba skupín**

1. Žiakov školy rozdelí riaditeľ základnej školy na skupiny, v ktorých ich bude najviac 20. V skupinách môžu byť spolu aj žiaci, ktorí pred mimoriadnym prerušením prevádzky, kvôli prevencii nákazy COVID-19, neboli v spoločnej triede. V našich podmienkach vzniknú tri skupiny žiakov: 1. skupina - žiaci 11. ročníka - 14 žiakov

2. skupina - žiaci 2. a 4. ročníka - 12 + 8 = 20 žiakov, 1 žiak - nenastúpi

3. skupina - žiaci 3. ročníka : 13 žiakov

2.Vytvorená skupina sa nebude meniť, aj keď počet žiakov klesne, nebude dochádzať k migrácií žiakov medzi jednotlivými skupinami. Riaditeľ ZŠ zváži v prípade nízkych počtov žiakov zmenu skupiny. K zmene dôjde až v nasledujúcom týždni po dosiahnutí nízkeho počtu žiakov .

3. Metódy a obsah vzdelávacích a záujmových činností je nevyhnutné prispôsobiť zloženiu konkrétnej skupiny, vzhľadom na vek žiakov a úroveň ich vedomostí, znalostí a zručností.

4. Obsah a formu všetkých vzdelávacích a záujmových činností je nutné voliť tak, aby boli zaistené hygienicko – epidemiologické opatrenia.

**Prevádzka ZŠ :** 7:00 - 7:45 - príchod do budovy ZŠ, ranný filter

7:45 - 11:30, 12:30 - výchovno-vzdelávací proces

11:30 - 13:30 - obed - podľa rozpisu

13:30 - 16:00 - výchovno - vzdelávací proces, ŠKD

**Príchod do školy+ ranný filter**

1. Riaditeľ školy zabezpečí každodenný ranný zdravotný filter: ranné meranie teploty žiakov bezdotykovým teplomerom a dezinfekciu rúk každej skupiny pedagogickým zamestnancom alebo iným povereným zamestnancom ( pani školníčka) pri vstupe do základnej školy.

2. Po rannom filtri žiak odchádza do vyhradených priestorov v šatni - podľa skupín, kde sa prezuje a odloží si vrchné časti oblečenia( vetrovka, čiapka,...) V šatni sa zdržiava len nevyhnutný čas na prezutie a odloženie vecí -max. 3 až 5 min.

3. Žiak si odchádza umyť ruky bežným spôsobom, ktorý je v súlade s aktuálnymi hygienicko – epidemiologickými nariadeniami. Škola zabezpečí osobné hygienické prostriedky - mydlo, papierové utierky.

4. Žiak má v taške vo vrecúšku rezervné rúško (pre prípad znečistenia svojho používaného rúška).

5. Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ. Sprevádzajúce osoby sa vo vnútorných priestoroch školy nepohybujú.

6.Osoby sa pred základnou školou nezhromažďujú. Základná škola si zabezpečí organizáciu pohybu osôb pred svojimi vnútornými a vonkajšími priestormi, tak aby sa minimalizoval kontakt medzi osobami - vyznačené odstupy pred budovou školy.

7. Zákonný zástupca predkladá pri prvom nástupe žiaka do základnej školy, alebo po každom prerušení dochádzky v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 2).

6. Žiak si odchádza umyť ruky bežným spôsobom, ktorý je v súlade s aktuálnymi hygienicko – epidemiologickými nariadeniami. Škola zabezpečí osobné hygienické prostriedky - mydlo, papierové utierky.

**Výchovno - vzdelávací proces**

1.Dobrovoľná účasť žiakov na vyučovaní v základnej škole resp. nemožnosť zúčastňovať sa vyučovania v základnej škole z dôvodu naplnenia kapacity, neumožňuje základnej škole pokračovať vo vzdelávaní podľa školského vzdelávacieho programu.

2. Škola zmení organizáciu vyučovania (úprava rozvrhu, úprava vnútorného časového členenia vyučovacieho dňa) a berie do úvahy fakt, že časť žiakov sa vzdelávania v základnej škole nezúčastní. Žiaci, ktorí sa vyučovania nezúčastňujú budú naďalej vzdelávaní dištančnou formou.

3. Školy majú možnosť autonómne koncipovať štruktúru vyučovacieho dňa( viď : Prevádzka ZŠ) a autonómne upraviť obsah a formu vzdelávania - prerokuje MZ. Zároveň je nevyhnutné, aby prítomnosť žiakov v škole mala význam nielen pre rozvoj vedomostí, zručností a kompetencií žiakov, ale aj pre pedagogických zamestnancov (rozvoj kreativity pri koncipovaní obsahu a formy vzdelávania spôsobom, ktorý je pre žiakov príťažlivý).

V tejto súvislosti upozorňujeme, že je v platnosti Usmernenie ŠŠI, podľa ktorého: „Štátna školská inšpekcia ubezpečuje, že si uvedomuje zložitosť situácie, v ktorej sa ocitli učitelia a riaditelia škôl, a preto je prirodzené, že bude rešpektovať všetky tie odchýlky od noriem (vrátane nastavenia špecifických režimov samotného vzdelávania po prípadnom obnovení prevádzky škôl), ktoré upravujú oblasť výchovy a vzdelávania a ktoré boli vynútené súčasnou situáciou, pokiaľ negatívne nezasiahnu do základných práv detí a žiakov.“

4. ŠŠI pripravila vzory zápisov do triednej knihy počas mesiaca jún 2020, ktoré sú uvedené v prílohe č. 3.

5. Podľa platného usmernenia k obsahu a organizácii vzdelávania žiakov základných škôl počas mimoriadneho prerušenia školského vyučovania v školách v školskom roku 2019/2020 sa písomné a ústne skúšanie nerealizuje najmenej tri týždne „od nástupu žiakov do školy“. Vzhľadom na charakter výchovno – vzdelávacieho procesu, ktorý budú školy uskutočňovať, odporúčame, aby sa písomné a ústne skúšanie nerealizovalo do konca školského roku 2019/2020.

Zriaďovateľom v spolupráci s riaditeľkou školy do výchovno – vzdelávacieho procesu zapojí svojich zamestnancov nasledovne:

1. skupina : Mgr. Viera Sivá , p. gabriela Súkeníková

2. skupina : Mgr. Anna Bayerová, Mgr. Adriana Majsniarová

3. skupina : Mgr. eva Hrtánková, p. Iveta Paraíková

Dištančné vzdelávanie pre žiakov , ktorí nenastúpia do školy zabezpečia vyučujúci jednotlivých predmetov.

6. Základná škola do konca školského roku neorganizuje žiadne spoločné akcie – besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb; v nevyhnutnom prípade realizuje podujatie len na úrovni skupiny a bez prítomnosti rodičov a iných osôb, nepracujúcich v škole. Základná škola neorganizuje školy v prírode a viacdňové školské výlety.

Stravovanie

1. Podľa miestnych podmienok, počtu žiakov a personálu je možné zabezpečovať školské stravovanie v bežnej podobe.

2. Pre externých stravníkov musí mať školská jedáleň, resp. výdajná školská jedáleň, zriadené výdajné okienko tak, aby sa eliminoval kontakt s internými stravníkmi.

3. Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.

4. Žiaci sa stravujú v jedálni základnej školy . Skupiny žiakov sa nebudú premiešavať.

5. Stravovanie bude prebiehať podľa časového harmonogramu :

11:30 -12:00 - 1. skupina

12 :00 - 12:30 - deti MŠ

12:30 - 13:00 - 3. skupina

13:00 - 13:30 - 2. skupina

Poradie skupín sa môže meniť podľa aktuálnej požiadavky a podľa činnosti skupiny v jednotlivých dňoch.

6. Stravu vydáva personál spolu s čistým príborom. Žiaci si sami jedlo a pitie nedokladajú a neberú si ani príbory.

7. Pri príprave jedál a pri vydávaní jedál je nutné dodržiavať bežné hygienické pravidlá.

**Odchod žiakov**

1. Žiaci odchádzajú zo školy jednotlivo v sprievode rodiča, alebo člena spoločnej domácnosti, prípadne samostatne v čase podľa dohody so zákonným zástupcom - rodičom.

2. Zákonný zástupca -rodič nevstupuje do priestorov ZŠ. Čaká na dieťa pred vchodom do školy. Pričom dodržiava rozostupy a ostatné hygienické nariadenia.

3. Žiaci sa v šatni nezhromažďujú. Zdržiavajú sa v šatni nevyhnutný čas na prezutie.

4. Pedagogickí zamestnanci nebudú odvádzať žiakov z Babkova k autobusu.

5. Pokiaľ sa žiaci počas plánovaného odchodu nachádzajú v exteriéri, rodič si dieťa vyzdvihne priamo na mieste. Zakazuje sa rodičom zostávať v areáli školského dvora.

**Povinnosti zákonného zástupcu**

1. Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).

2. Zabezpečí pre svoje dieťa každý deň dve rúška a papierové jednorazové vreckovky.

3. Dodržiava pokyny riaditeľa školy, ktoré upravujú podmienky prevádzky konkrétnej základnej školy do konca školského roku 2019/2020.

4. Predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 2).

5. V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Personálne zabezpečenie prevádzky základnej školy**

1. Výchovno-vzdelávaciu činnosť zabezpečujú pedagogickí zamestnanci a odborní zamestnanci, ktorí nepatria do rizikovej skupiny z hľadiska ohrozenia ochorením COVID – 19.

2. Ostatné činnosti v škole (najmä upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID – 19.

3. K rizikovým skupinám patria: a. tehotné ženy,

b. osoby staršie ako 60 rokov,

c. osoby s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficientným syndrómom).

4. V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.

**Opatrenia školy kvôli prevencii nákazy COVID-19**

1.Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ. Sprevádzajúce osoby sa vo vnútorných priestoroch školy nepohybujú.

2. Minimalizuje sa zhromažďovanie osôb pred základnou školou. Základná škola si zabezpečí organizáciu pohybu osôb pred svojimi vnútornými a vonkajšími priestormi, tak aby sa minimalizoval kontakt medzi osobami.

3. Základná škola v spolupráci so zriaďovateľom zabezpečí každodenný ranný zdravotný filter, ranné meranie teploty žiakov každej skupiny a dezinfekciu rúk všetkých osôb pri vstupe do budovy, a to dezinfekčným prostriedkom vhodne umiestneným.

4. Zákonný zástupca predkladá pri prvom nástupe žiaka do základnej školy, alebo po každom prerušení dochádzky v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 2).

5. Žiak má v taške rezervné ochranné rúško (pre prípad znečistenia svojho používaného rúška).

6. Žiak si odchádza umyť ruky bežným spôsobom, ktorý je v súlade s aktuálnymi hygienicko – epidemiologickými nariadeniami.

7. Žiak nosí rúško všade vo vnútorných priestoroch základnej školy, okrem svojej skupiny v interných a externých priestoroch školy, kde prebieha výchovno - vzdelávací proces.

8. Nepedagogický zamestnanec školy nosí rúško alebo ochranný štít. Pedagogický zamestnanec a odborný zamestnanec (napr. asistent učiteľa alebo špeciálny pedagóg) majú odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít.

9. V miestnosti, v ktorej sa zdržuje skupina, je zabezpečené časté a intenzívne vetranie.

10. Aktivity budú organizované tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy. V externom prostredí odporúčame vykonávať aj telesno-výchovne aktivity, nie vo vnútornom prostredí telocvične.

11. Základná škola opakovane upozorňuje žiakov na dodržiavania hygienických pravidiel pri kašľaní a kýchaní.

12. Presuny skupín žiakov, pohyb po chodbách, návštevu toaliet či spoločných priestorov je nutné organizovať tak, aby boli minimalizované kontakty ako medzi skupinami, tak jednotlivcami, vrátane zamestnancov školy.

13. Podľa miestnych podmienok sa skupiny žiakov vonku intervalovo striedajú alebo je určený pre jednotlivé skupiny oddelený priestor.

14. Rukavice pre bežné činnosti nie sú nutné, potrebné sú napr. pri príprave jedla, likvidácii odpadov, dezinfekcii atď.

15. Upratovanie a dezinfekcia toaliet prebieha minimálne dvakrát denne a podľa potreby.

16. Upratovací personál musí byť informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

17. Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.

18. Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí).

19. Smetné koše budú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

**Pri podozrení na ochorenie**

1. Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy.

2. Ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 základná škola informuje príslušný RÚVZ tak, ako je to v prípade iných infekčných ochorení.

3. Ak sa u zamestnanca základnej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

**V prípade potvrdenia ochorenia**

Základná škola postupuje podľa usmernenia miestne príslušného RÚVZ.

**Záverečné ustanovenie**

Tento dokument sa vzťahuje na základné prevádzkové podmienky základných škôl po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

Tento dokument bol prerokovaný so zriaďovateľom ZŠ s MŠ Lietavská Svinná - Babkov dňa 21.5.2020 , na pedagogickej rade dňa 22.5.2020 a nadobúda platnosť 1. 6.2020

V Lietavskej Svinnej 20.5.2020

Vypracovala : Mgr. Adriana Majsniarová -r.š.